શ્રીકૃષ્ણ નદીરૃપે પરિવર્તિત થયેલી વિરજાને અષ્ટ સિદ્ધિઓનું પ્રદાન કર્યું હતું. પરિણામે તે શ્રીકૃષ્ણની ઇચ્છાનુસાર પુનઃ વિરજા ગોપીનો દેહ ધારણ કરીને શ્રીકૃષ્ણની સન્મુખ હાજર થઈ હતી ત્યારે શ્રીકૃષ્ણે તેની સાથે યચેચ્છ વિહાર કર્યો હતો. આ સમયે વિરજા સ્ત્રીધર્મથી યુક્ત હતી. તે શ્રીકૃષ્ણના અમોઘ વીર્યને ધારણ કરી સગર્ભા થઈ હતી. દેવતાઈ સો વર્ષ સુધી ગર્ભ ધારણ કર્યા પછી વિરજાએ સાત સમુદ્રો રૃપી પુત્રોને ઉત્પન્ન કર્યા હતા. શ્રીકૃષ્ણે વિરજાને તેની પાસે રહેવાનું વચન આપ્યું હતું. શ્રીકૃષ્ણ અને વિરજાનું આ સાંનિધ્ય રાધાને માટે અસહ્ય બન્યું અને રાધાએ શ્રીકૃષ્ણને ‘નદ થાઓ’ એવો શાપ આપ્યો.